b'\n_START_ARTICLE_\nAhold\n_START_PARAGRAPH_\nKoninklijke Ahold N.V. er et stort nederlandsk konsern som driver supermarkeder i Europa og USA. Selskapet hadde i 2006 en omsetning p\xc3\xa5 omtrent 45 milliarder euro og ca. 160\xc2\xa0000 ansatte. Ahold er b\xc3\xb8rsnotert p\xc3\xa5 Euronext Amsterdam._NEWLINE_Selskapets r\xc3\xb8tter kan spores tilbake til 27. mai 1887 da Albert Heijn-supermarked ble grunnlagt i Oostzaan. Supermarkedkjeden ekspanderte gjennom f\xc3\xb8rste halvdel av det 20. \xc3\xa5rhundre og ble b\xc3\xb8rsnotert i 1948. Selskapet ble den st\xc3\xb8rste supermarkedkjede i Nederland og ekspanderte inn i spiritusforretninger og kosmetikkforretninger i 1970-\xc3\xa5rene og endret navn til Ahold (hvilket st\xc3\xa5r for Albert Heijn Holdings) i 1973. Selskapet ekspanderte ytterligere fra midten av 1970-\xc3\xa5rene og kj\xc3\xb8pte kjeder i Spania, USA og Portugal, og akselererte oppkj\xc3\xb8pene i siste halvdel av 1990-\xc3\xa5rene med oppkj\xc3\xb8p i Latin-Amerika, \xc3\x98st-Europa og Asia._NEWLINE_I 2003 kunngjorde Ahold at et amerikansk datterselskap gjennom en \xc3\xa5rrekke bevisst hadde opplyst for stor inntjening. Etterf\xc3\xb8lgende ble st\xc3\xb8rrelsen oppgjort til mere enn 1 milliard euro. En rekke ledende medarbeidere m\xc3\xa5tte tre tilbake, og i 2006 inngikk Ahold forlik i et gruppes\xc3\xb8ksm\xc3\xa5l anlagt i USA, hvoretter Ahold skal betale erstatninger p\xc3\xa5 over 1 milliard euro til aksjon\xc3\xa6rer som kj\xc3\xb8pte aksjer i Ahold i den relevante periode.'